Държавен вестник, бр. 27, 2005 г., стр. 11

Б Р О Й  27
Д Ъ Р Ж А В Е Н   В Е С Т Н И К
С Т Р .  11
(3) Работата с генетично модифицирани
микроорганизми в контролирани условия се
класифицира като клас 3, когато:
1.  реципиентът или родителският микроор-
ганизъм могат да причинят заболяване у хора-
та, животните или растенията, което е вероят-
но да се разпространи, но за което съществува
ефективна профилактика или средства за лече-
ние и е малко вероятно да окаже неблагоприят-
но въздействие върху околната среда при попа-
дане в резултат на авария;
2. природата на вектора и на включения ге-
нетичен материал е такава, че полученият ге-
нетично модифициран микроорганизъм може
пряко, чрез хоризонтален трансфер на генети-
чен материал или по друг начин да причини
заболяване у хората, животните или растения-
та, което е вероятно да се разпространи, но
съществува ефективна профилактика или сред-
ства за лечение и е малко вероятно да окаже
неблагоприятно въздействие върху околната
среда, при попадане в резултат на авария.
(4) Работата с генетично модифицирани
микроорганизми в контролирани условия се
класифицира като клас 4, когато:
1. реципиентът или родителският микроор-
ганизъм могат пряко, чрез хоризонтален тран-
сфер или по друг начин да причинят заболяване
у хората, животните или растенията, което е
вероятно да се разпространи и не съществува
ефективна профилактика или средства за лече-
ние или могат да окажат неблагоприятно въз-
действие върху околната среда при попадане в
резултат на авария;
2. природата на вектора и на включения ге-
нетичен материал е такава, че полученият ге-
нетично модифициран микроорганизъм причи-
нява заболяване у хората, животните или расте-
нията, което е вероятно да се разпространи и
няма ефективна профилактика или средства за
лечение или могат да окажат неблагоприятно
въздействие върху околната среда, при попада-
не в резултат на авария.
(5)  За определяне патогенността на донор-
ния и реципиентния микроорганизъм се изпол-
зва класификацията по Наредба № 4 от 2002 г.
за защита на работещите от рискове, свързани
с експозиция на биологични агенти при работа
(ДВ, бр. 105 от 2002 г.).
Чл. 19. (1) Работата с генетично модифици-
рани растения в контролирани условия се кла-
сифицира в два класа.
(2) Работата с генетично модифицирани рас-
тения в контролирани условия се класифицира
като клас 1, когато:
1. генетично модифицираните растения при-
тежават ограничени възможности за трансфер
на генетичен материал към местни растителни
видове поради липса на полово съвместими
видове или поради характера на трансформа-
цията, обуславящ липса или понижен трансфер
на полена;
2. използваните в трансформацията расти-
телни патогени са от нежизнеспособен щам.
(3) Работата с генетично модифицирани рас-
тения в контролирани условия се класифицира
като клас 2, когато:
1. генетично модифицираните растения при-
тежават възможности за трансфер на генети-
чен материал към местни растителни видове;
2. генетично модифицираните растения са
потенциални вредители;
3. използваните в трансформацията расти-
телни патогени са от жизнеспособен щам;
4. е възможен хоризонтален трансфер на
генетичен материал от генетично модифици-
рани растения към други видове, в резултат на
който да настъпят неблагоприятни последици.
Чл. 20. (1) Работата с генетично модифици-
рани животни в контролирани условия се кла-
сифицира в два класа.
(2) Работата с генетично модифицирани
животни в контролирани условия се класифи-
цира като клас 1, когато е изпълнено едно от
следните условия:
1. генетично модифицираните животни не са
способни да оцелеят в българската околна среда;
2. генетично модифицираните животни при-
тежават ограничена способност за трансфер на
генетичен материал към местни животински
видове;
3. генетично модифицираните животни не са
заразени с генетично модифицирани микроор-
ганизми или други патогени и генетичната
модификация не води до по-голям риск за чо-
вешкото здраве или околната среда от този на
немодифицираните родителски организми;
4. генетично модифицираните селскосто-
пански животни притежават лесно различими
външни белези в резултат на генетичната мо-
дификация.
(3) Работата с генетично модифицирани
животни в контролирани условия се класифи-
цира като клас 2, когато е изпълнено едно от
следните условия:
1. генетично модифицираните животни са спо-
собни да оцелеят в българската околна среда;
2. генетично модифицираните животни мо-
гат да причинят вреда на човека или околната
среда, ако напуснат контролираното помеще-
ние и притежават способност за трансфер на
внесения генетичен материал към местни жи-
вотински видове;
3. генетично модифицираните животни не са
заразени с генетично модифицирани микроор-
ганизми или други патогени, но генетичната
модификация води до по-голям риск за човеш-
кото здраве или околната среда от този на не-
модифицираните родителски организми.
Чл. 21. Условията и редът за извършване на
оценката на риска от работата с ГМО в контро-
лирани условия се определят с наредбата по
чл. 2, ал. 3.